open-index/open-wikipedia-markdown huggingface dataset:
Greg Monroe

**Gregory Keith Monroe, Jr.**, nado o 4 de xuño de 1990 en Harvey, Luisiana, é un ex xogador estadounidense de baloncesto profesional.

## Traxectoria profesional 
Monroe foi elixido na 7ª posición do Draft da NBA de 2010 polos Detroit Pistons. O 7 de xullo de 2010, Monroe asinou polos Pistons. Fixo o seu debut na NBA o 30 de outubro de 2010 contra os Chicago Bulls. Xogou o seu primeiro partido coma titular o 10 de decembro de 2010 contra os Minnesota Timberwolves. Nese partido, Monroe anotou 8 puntos, capturou 15 rebotes e fixo un tapón en 35 minutos de xogo.

Monroe rematou na sexto posición no galardón ao Rookie do Ano da NBA, moi preto de Gary Neal dos San Antonio Spurs, quinto clasificado.

O 9 de xullo de 2015, Monroe asinou un contrato de tres anos e 50 millóns de dólares cos Milwaukee Bucks.

O 7 de novembro de 2017, Monroe foi traspasado xunto a dúas futuras eleccións do Draft ós Phoenix Suns a cambio de Eric Bledsoe. O 1 de febreiro de 2018, foi cortado polos Suns.

O 8 de febreiro de 2018, Monroe asinou cos Boston Celtics.

O 10 de agosto de 2018, Monroe asinou cos Toronto Raptors. O 7 de febreiro de 2019, Monroe foi traspasado xunto a unha elección da segunda rolda do Draft de 2021 ós Brooklyn Nets, pero foi cortado inmediatamente polos Nets.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Austin Daye

**Austin Darren Daye**, nado o 5 de xuño de 1988 en Irvine (California), é un xogador estadounidense de baloncesto profesional. Actualmente é axente libre, sendo o seu último equipo o Reyer Venezia Mestre da LBA italiana. Durante a súa formación xogou para instituto Woodbridge, en Irvine, onde fixo unha media de 30,9 puntos, 12,4 rebotes e 5,4 tapóns por partido, e para a Universidade de Gonzaga.

## Traxectoria 
Foi elixido na 15ª posición do Draft da NBA de 2009 polos Detroit Pistons. Durante o lockout da NBA de 2011, xogou para o Khimki BC ruso. O 30 de xaneiro de 2013, Daye e Tayshaun Prince foron traspasados ós Memphis Grizzlies a cambio de José Calderón nun traspaso entre tres equipos que mandou a Rudy Gay ós Toronto Raptors.

O 1 de agosto de 2013, Daye asinou cos Toronto Raptors. O 20 de febreiro de 2014, Daye foi traspasado ós San Antonio Spurs a cambio de Nando de Colo. Os Spurs conseguiron o campionato da NBA en 2014 tras vencer ós Miami Heat nas Finais da NBA por 4-1; a achega de Daye nos playoffs foi dun rebote en seis minutos de xogo. O 17 de febreiro de 2015, foi cortado polos Spurs.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
ASM-135 ASAT

O **ASM-135 ASAT** é un mísil antisatélite de lanzamento aéreo e multietapa desenvolvido por Ling-Temco-Vought. Foi usado exclusivamente polos F-15 da Forza Aérea dos Estados Unidos.

## Desenvolvemento 
miniatura|dereita|250px|ASM-135 ASAT.

A finais dos anos 1950 os Estados Unidos comezaron o desenvolvemento de armas antisatélite. A primeira arma antisatélite dos EEUU foi o sistema Bold Orion, tamén lanzado desde o aire, neste caso por un Boeing B-47 Stratojet. Bold Orion foi probado o 19 de outubro de 1959 contra o satélite Explorer 6. O mísil, de dúas etapas, pasou a 6,4&nbsp;km do satélite, distancia á cal só unha carga nuclear podería quizais destruílo.

A principios de 1960 o Departamento de Defensa comezou un programa chamado SPIN (SPace INtercept).

Os Estados Unidos desenvolveron armas antisatélite de ascenso directo. Un mísil Nike Zeus armado cunha cabeza nuclear destruíu un satélite en 1963, e outro mísil do sistema coñecido como proxecto MDUFLAP (e máis tarde como proxecto 505) estivo dispoñible para o seu lanzamento entre 1964 e 1967. Unha desvantaxe das armas antisatélite nucleares é que poden danar os satélites propios. Como resultado, os Estados Unidos dirixiron o seu esforzo a desenvolver armas antisatélite non nucleares.

En 1978 a USAF comezou un novo programa denominando en principio *Prototype Miniature Air-Launched Segment* (PMALS) e o mando da división espacial da Forza Aérea estableceu unha oficina para o programa.

## Deseño 
O ASM-135 foi lanzado desde un F-15A en escalada a velocidade supersónica. O ordenador do F-15A e o seu despregue frontal foron modificados para proporcionar indicacións de dirección ó piloto.

Como segunda etapa usouse un Altair 3 de LTV Aerospace. O Altair 3 usaba un motor de propelente sólido FW-4S de Thiokol. O Altair 3 usouse tamén como cuarta etapa do foguete Scout

O mísil usaba un anel láser xiroscópico de Honeywell para determinar a velocidade de xiro e para obter un marco de referencia antes da separación do MHV da segunda etapa.

Previamente a NASA e a Forza Aérea colaboraron para desenvolver un vehículo lanzado por un foguete Scout que servira de obxectivo para as probas ASAT e producir a menor cantidade posible de restos. Con todo, as restricións por parte do Congreso sobre as probas ASAT impedírono.

A USAF tiña planeado o despregue de 112 mísiles ASM-135.

miniatura|dereita

No mesmo ano, estimouse que o despregue do ASM-135 custara 5300 millóns de dólares en lugar dos 500 millóns inicialmente previstos. A USAF recortou o programa do ASM-135 en dous terzos para intentar controlar o gasto. A USAF, que nunca apoiara o programa con moita forza, propuxo cancelalo en 1987. En 1988, a administración Reagan cancelou o ASM-135 debido a problemas técnicos, atrasos nas probas e un aumento de custo significativo.

## Variantes 
* **ASM-135**: 15 mísiles construídos.
* **CASM-135**: versión cativa do ASM-135A con simulador de oxiva e motores inertes.

## Notas 
## Véxase tamén 
### Ligazóns externas 
* Historia do F-15 ASAT
Rexión de Los Ríos

**Los Ríos** é unha das 16 rexións do Chile. A capital rexional é a cidade de Valdivia.

A XIV Rexión foi creada o 2 de outubro de 2007 a partir da división da X Rexión de Los Lagos, ficando esta coa parte central e sur da área territorial e a nova rexión, coa parte norte.

Limita polo norte coa Rexión de Araucanía, polo sur coa Rexión de Los Lagos, polo leste coa Arxentina e polo oeste co océano Pacífico.

## División administrativa da Rexión 
A Rexión de Los Lagos, para efectos de goberno e administración interior, divídese en dúas provincias:

Para fins de administración local, as provincias subdivídense en 12 comunas:

## Véxase tamén
Jodie Meeks

**Orestes Jodie Meeks II**, nado o 21 de agosto de 1987 en Nashville, Tennessee, é un xogador americano de baloncesto profesional.

## Traxectoria profesional 
O 7 de abril de 2009, Meeks declarouse elixible para o Draft da NBA de 2009, e a súa intención de non contratar a un axente, deixando aberta a posibilidade de volver á universidade de Kentucky a seguinte tempada. O 25 de xuño de 2009, Meeks foi elixido na 41ª posición do Draft polos Milwaukee Bucks.

O 18 de febreiro de 2010, Meeks foi traspasados aos Philadelphia 76ers xunto con Francisco Elson a cambio de Primoz Brezec e Royal Ivey.

O 26 de novembro de 2010, Meeks anotou 21 puntos, a máxima anotación da súa carreira ata ese intre na derrota por 99-90 contra os Miami Heat. Xogou o seu primeiro partido coma titular o 3 de decembro de 2010, acadando 9 puntos, 1 rebote e un roubo de balón en 19 minutos de xogo. No seu segundo partido coma titular, mellorou a súa mellor marca de anotación, ao facer 26 puntos (20 deles no primeiro cuarto), con 9 de 16 tiros de campo, incluíndo 7 de 10 triplas.

O 13 de agosto de 2012, Meeks asinou un contrato de dous anos cos Los Angeles Lakers, cun valor de 3 millóns de dólares. O 9 de marzo de 2014, anotou 42 puntos, a máxima anotación coma profesional, na vitoria dos Lakers por 114-110 contra os Oklahoma City Thunder.

O 14 de xullo de 2014, Meeks asinou cos Detroit Pistons un contrato de 3 anos e 19.5 millóns de dólares.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com  
* Perfil en ESPN.com
Rexión de Aysén

**Aisén del General Carlos Ibáñez del Campo** é unha das 16 rexións de Chile. A súa capital é a cidade de Coihaique. É denominada tamén como "Décima Primeira Rexión".

Limita polo oeste co océano Pacífico, polo leste coa Arxentina, polo norte coa Rexión de Los Lagos e polo sur coa Rexión de Magallanes e da Antártica Chilena.

## División administrativa da Rexión 
Para os efectos de goberno e administración interior, divídese en catro provincias:

Para fins de administración local, as provincias debúllanse en dez comunas.

## Véxase tamén
Rexión Metropolitana de Santiago

A **Rexión Metropolitana de Santiago** é unha das rexións do Chile. A súa capital é a mesma cidade de Santiago. Limita ao norte e ao oeste coa Rexión de Valparaíso, ao sur coa Rexión do Libertador General Bernardo O'Higgins e ao leste coa República Arxentina.

## División administrativa da Rexión Metropolitana 
A Rexión de Santiago, para os efectos de goberno e administración interior, divídese en seis provincias:

Para fins de administración local, as provincias subdivídense en 52 comunas.

## Véxase tamén
Rexión de Magallanes e da Antártica Chilena

**Magallanes e a Antártica Chilena** é unha das dezaseis rexións do Chile. A súa capital é a cidade de Punta Arenas.

A rexión está composta por dúas zonas: a zona continental e a zona antártica. A zona continental está mollada polo oeste polo océano Pacífico e ten lindes polo leste coa Arxentina, polo norte coa Rexión de Aisén e polo sur co Estreito de Drake.

## División administrativa da Rexión 
A Rexión divídese en catro provincias:

A fins de administración local, as provincias debúllanse en once comunas.

## Véxase tamén
Rexión de Arica e Parinacota

**Arica e Parinacota** é unha das 16 rexións nas que se encontra dividido Chile. Limita polo norte coa República do Perú, polo sur coa I Rexión de Tarapacá, polo leste coa República da Bolivia e polo oeste co océano Pacífico.

A rexión está formada polas províncias de Arica e Parinacota, sendo a cidade de Arica a capital regional.

A Rexión de Arica-Parinacota xurdiu da división da antiga Rexión de Tarapacá coa entrada en vigor da Lei N.º 20.175, o 8 de outubro de 2007.

## División administrativa da Rexión 
A XV Rexión de Arica-Parinacota para fins de goberno e administración interior, divídese en dúas provincias:

Para fins de administración local, as provincias subdivídense en 4 comunas:

## Véxase tamén
Rinko Kikuchi

**Rinko Kikuchi** (菊地 凛子 Kikuchi Rinko) nada como **Yuriko Kikuchi** (菊地 百合子 Kikuchi Yuriko) o 6 de xaneiro de 1981 en Hadano, é unha actriz xaponesa.

## Filmografía 
## Véxase tamén
Rexión de Araucanía

**Araucanía** é unha das 16 rexións do Chile. A súa capital é a cidade de Temuco.

Limita polo oeste co océano Pacífico, polo leste coa Arxentina, polo norte coa Rexión de Biobío e polo sur coa Rexión de Los Ríos.

## División administrativa 
A Rexión da Araucanía, para efectos de goberno e administración interior, divídese en dúas provincias:

Para fins de administración local, as provincias subdivídense en 32 comunas.

|width=35% align="center"|300px
|}

## Véxase tamén 
### Ligazóns externas 
* Galería de imaxes da Araucanía
Céspede

miniatura|dereita|220px|Céspede salvaxe do campo.
miniatura|220px|Céspede podado.

O **céspede**, **herba** ou **pasto** é o nome dunha ducia de especies de gramíneas (familia *Poaceae*) que medran formando unha cuberta densa. Utilízanse como plantas ornamentais en prados e xardíns ou como terreo para a práctica de diversos deportes e actividades recreativas.
## Subtipos de céspede 
Entre as máis frecuentes atópanse:
* '*En climas tépedos e húmidos:
** *Agrostis stolonifera*: céspede de Cumberland.
** *Agrostis curtissi*: pelo de raposo, leiburiño
** *Agrostis tenuis*: agróstide común.
** *Armeria maritima*: herba de namorar.
** *Festuca arundinaceae*: festuca alta.
** *Festuca rubra*: en particular a subespecie *festuca rubra subsp. conmutata*: festuca vermella.
** *Lolium perenne*: ballico.
** *Lolium multiflorum*, herba de Vigo. 
** *Lolium temulentum*, xoio.
** *Poa nemoralis*: poa dos bosques.
** *Poa pratensis*: poa dos prados, pasto azul de Kentucky ou grama de prados.
** *Poa trivialis*: poa común.
* **En climas secos ou subtropicales:**
** *Cynodon dactylon*: grama, coca, cerreña.
** *Stenotaphrum secundatum*: gramón.
** *Paspalum notatum*: herba baía ou céspede baía.
** *Pennisetum clandestinum*: kikuyo ou céspede africano.
** *Zoysia japonica:*
** *Axonopus compressus:'' 'grama' brasileira.
** *Agropyrum repens*, *Triticum repens*: Grama francesa ou grama canina. 
** *Agropyrum junceun*, *Triticum junceum*, *Elymus farctu*: grama mariña.
** *Elymus repens*, rengo, grama francesa.

## Céspede nos deportes 
[miniatura|Campo de céspede nun estadio de [béisbol.]]
O céspede é moi importante en moitas competicións deportivas; cabería destacar aquelas que se celebran en recintos abertos, ao aire libre. Particularmente o céspede é o elemento utilizado no deporte máis seguido do mundo, o fútbol; o céspede natural é o elemento que se esixe por parte da FIFA e a UEFA en todos os estadios onde se celebren eventos deportivos adscritos a elas. Ademais é fundamental en deportes tan coñecidos como o *rugby*, o golf, o béisbol, o *hockey* sobre céspede, ou o tenis, onde actualmente dispútase nesta superficie o torneo máis importante e prestixioso: o Torneo de Wimbledon.

## Galería 

Imaxe:Golf bunkers Filton.jpg|Un céspede ben podado en Bristol.
Imaxe:TallWildGrass.jpg|Herbas altas crecendo salvaxes en Lyme Park.
Imaxe:GrassOnStone.jpg|Nalgúns lugares, mesmo pequenas áreas de pasto son valiosas para a alimentación animal. (Alpes suízos).
Imaxe:Cows in green field - nullamunjie olive grove.jpg|A herba ten un importante papel na agricultura.

## Notas 
## Véxase tamén 
### Outros artigos 
* Pasto
* Gramínea/Poácea/Zacate
* Céspede artificial
Arquegonio

miniatura|240px|Diagrama dun arquegonio.
O **arquegonio** é o órgano reprodutor feminino das algas, fungos e briophytas, como os musgos e certas plantas vasculares como fieitos e licopodios e en sementes. É multicelular; composto dun pescozo, formado por unha ou máis fileiras de células e unha base dilatada que contén a ovocélula.

O órgano masculino que o complementa é o anterídeo.
Anteridio

[250px|miniatura|Anteridio (vermello) e [oogonio (á beira á dereita) da carofícea ''Chara contraria.]]

O **anteridio** é unha estrutura que produce gametos sexuais masculinos e atópase nas algas, fungos, briófitas como os musgos e en certas plantas vasculares como fieitos e licopodios e en sementes.

No anteridio fórmanse os anterozoides ou espermatozoides móbiles, que logo fertilizan as oosferas, formadas nos órganos femininos, os oogonios. Tras cada fecundación fórmanse unha oóspora.

Nos musgos, fieitos e carofíceas, o anteridio posúe unha capa exterior de células estériles cubrindo o tecido esporóxeno; envoltura que está ausente nas demais algas e nos fungos. Nas plantas con semente (Spermatophyta), o anteridio redúcese ás células xeradoras dos grans de pole.
Signs

***Signs*** é un filme de ciencia ficción e terror escrito e dirixido por M. Night Shyamalan que se estreou no 2002. Foi producido polo propio Shyamalan, Frank Marshall, Kathleen Kennedy e Sam Mercer. Foi distribuído comercialmente por Touchstone Pictures nos cines, e por Touchstone Home Entertainment no formato de vídeo. A historia céntrase nun antigo sacerdote episcopaliano chamado Graham Hess, interpretado por Mel Gibson, que descobre unha serie de círculos nos cultivos da súa granxa. Hess descobre pouco a pouco que o fenómeno é produto de vida extraterrestre. Tamén está protagonizado por Joaquin Phoenix, Rory Culkin e Abigail Breslin. *Signs* explora temas como a fe, a bondade e o extraterrestre.

Despois da súa estrea nos cines dos Estados Unidos o 2 de agosto de 2002, o filme recadou $227&nbsp;966&nbsp;634. Gañou $180&nbsp;281&nbsp;283 máis a través da estrea internacional do filme, conseguindo un total de $408&nbsp;247&nbsp;917. Considerando o seu orzamento de $72 millóns, foi considerado un grande éxito financeiro, ademais de ter unha boa acollida por parte da crítica, que eloxiou a atmosfera e a historia. O filme foi nomeado a numerosos premios, incluíndo o da Sociedade de Críticos de Cine en Liña e os Premios Empire. 

## Sinopse 
Graham Hess (Mel Gibson) é un pastor protestante que vive cos seus dous fillos (Rory Culkin e Abigail Breslin), e co seu irmán Merrill (Joaquin Phoenix), unha antiga estrela do béisbol que traballa nunha gasolineira. Despois da morte da súa muller nun accidente de tráfico, Graham perde a fe e, en consecuencia, abandona ós seus fregueses. Unha boa mañá, ó espertar, decátase de que os seus fillos non están na casa e que os cans non deixan de ladrar. Atópaos nos campos de millo que rodean a súa granxa, onde os nenos fixeron un descubrimento aterrecedor: un misterioso debuxo de círculos e liñas de máis de 150 metros de lonxitude apareceron nos campos de millo inexplicablemente.

## Personaxes 
* Mel Gibson como Reverendo Graham Hess
* Joaquin Phoenix como Merrill Hess
* Rory Culkin como Morgan Hess
* Abigail Breslin como Bo Hess
* Cherry Jones como Oficial de Policía Caroline Paski
* Patricia Kalember como Colleen Hess
* Michael Showalter como Lionel Prichard.
* M. Night Shyamalan como Ray Reddy

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
The Last Airbender

***The Last Airbender*** é un filme estadounidense dirixido por M. Night Shyamalan que se estreou no 2010. É unha adaptación da serie de animación *Avatar: The Last Airbender* de Michael Dante DiMartino.

## Sinopse 
Ar, Auga, Terra e Lume son catro nacións enlazadas polo destino cando a Nación do Lume declara a guerra ás outras Nacións. Tras un século de loita, non parece haber esperanza de que algo poida cambiar este contorno de destrución. Aang (Noah Ringer), é o máis recente sucesor do ciclo do avatar e deberá viaxar polo mundo ata chegar ó polo norte, xunto a Katara (Nicola Peltz) e a Sokka (Jackson Rathbone), para aprender a dominar os 4 elementos e rematar coa guerra. Entre o combate e a valentía, Aang descobre que é o único Avatar co poder de manipular os catro elementos. Durante a súa viaxe serán perseguidos polo príncipe Zuko (Dev Patel), o cal intentará capturar ó avatar para recuperar a súa honra.

## Personaxes 
* Noah Ringer como Aang
* Dev Patel como Príncipe Zuko
* Nicola Peltz como Katara
* Jackson Rathbone como Sokka
* Shaun Toub como Iroh
* Aasif Mandvi como Zhao
* Seychelle Gabriel como Princesa Yue
* Cliff Curtis como Ozai
* Summer Bishil como Princesa Azula
* Francis Guinan como Pakku
* Randall Duk Kim como Vello home do templo
* Issac Jin Soletein como Haru
* Keong Sim como Tyro
* John Noble como Espírito do Dragón

## Galardóns e nomeamentos 
* 2010: 5 Premios Razzie, incluíndo peor filme, director e guión. 9 nomeamentos.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Richard Roxburgh

**Richard Roxburgh**, nado o 23 de xaneiro de 1962 en Albury, Nova Gales do Sur, é un actor australiano de cinema e televisión. Ó longo da súa carreira traballou como protagonista nalgúns filmes en Australia e apareceu en numerosas producións de Hollywood, normalmente como vilán.

## Filmografía 
## Premios 
;"Australian Film Institute"
* 2010 - gañador: *Hawke* (TV)
* 2006 – nomeado: *The Silence* (TV)
* 2001 – nomeado: *Moulin Rouge!*
* 1999 – nomeado: *Passion*
* 1997 – gañador: *Doing Time for Patsy Cline*

;"Film Crities Circle of Australia Awards"
* 1998 – gañador: *Doing Time for Patsy Cline*

;"Logie Awards"
* 2011 - nomeado: *Hawke* (TV)
* 2011 - gañador: *Rake* (TV)
* 2007 - nomeado: *The Silence*
* 1996 - gañador: *Blue Murder* (TV)

## Véxase tamén 
### Ligazóns externas 
* Ficha na IMDb 
* *Romulus My Father* 
* Entrevista con Richard Roxburgh sobre *Romulus, My Father* –
Daniel Bartolotta

**Daniel Bartolotta Pereira**, nado en Montevideo o 9 de xaneiro de 1951, é un exfutbolista uruguaio. Xogaba de dianteiro.

## Traxectoria 
Na tempada 1975–76 fichou polo Real Oviedo, co que descendeu a Segunda División.

Na tempada 1978–79 foi contratado polo Deportivo da Coruña e na súa primeira campaña participou tan só en 7 partidos, sendo máis habituais no seu posto xogadores como Alfonso Castro, Pousada ou José Manuel Traba. No seu seguinte ano na Coruña o seu papel foi máis regular, participando en 21 encontros, pero non logrou evitar o descenso do equipo a Segunda División B por primeira vez na súa historia.

## Véxase tamén 
### Ligazóns externas 
* Datos do xogador en bdfutbol.com
Manuel Gallego Trapero

**Manuel Gallego Trapero**, nado en Madrid o 27 de febreiro de 1953, é un exfutbolista español. Xogaba de defensa.

## Traxectoria 
Na tempada 1973–74 xogou co Rayo Vallecano en Segunda División, participando en 9 partidos. Na campaña seguinte foi máis regular, participando en 32 encontros (e marcando un gol) no equipo adestrado polo uruguaio Héctor Núñez.

Na tempada 1975–76 formou parte do equipo do Atlético de Madrid que conquistou a Copa do Rei, aínda que non participou en ningún partido.

Na tempada 1975–76 fichou polo Deportivo da Coruña, en Segunda División. Na súa primeira campaña como deportivista participou en 26 encontros e anotou 1 gol, sendo un habitual da defensa xunto con Antonio Benlloch e Julio Andrés Pardo. O seu debut produciuse na 6ª xornada do campionato, nunha vitoria fronte ao Gimnàstic de Tarragona (2–0). O seu primeiro gol anotouno en propia porta, nunha derrota fronte ao Burgos CF (1–0) na 9ª xornada. Estivo 5 tempadas no Deportivo, co que descendeu a Segunda División B tras a tempada 1979–80.

Na tempada 1980–81 firmou polo Granada CF, en Segunda División. Co equipo andaluz xogou 5 partidos, descendendo a final de temporada a Segunda División B.

## Palmarés 
;Atlético de Madrid
* Copa do Rei: 1975–76

## Véxase tamén 
### Ligazóns externas 
* Datos do xogador en bdfutbol.com
José Manuel Pardo Barro

**José Manuel Pardo Barro**, nado en Lugo o 9 de marzo de 1960, é un exfutbolista galego. Xogaba de defensa.

## Véxase tamén 
### Ligazóns externas 
* Datos do xogador en bdfutbol.com
Bérénice Bejo

**Bérénice Bejo**, nada o 7 de xullo de 1976 en Buenos Aires, é unha humorista e actriz de cine francesa. É coñecida por interpretar a "Christiana" no filme ''A Knight's Tale* no ano 2001.

## Traxectoria 
Bejo é filla do director de cine arxentino Miguel Bejo. Á idade de tres anos mudouse a Francia, onde comezou a súa carreira como actriz.
No 2001, irrompeu na gran pantalla estadounidense coa súa interpretación en *Destino de cabaleiro*, e no 2002 con *24 Hours in the Life of a Woman*. Ela foi elixida para protagonizar o suspense psicolóxico francés *Proie*.

## Vida persoal 
No 2002 apoiou a candidatura presidencial de Lionel Jospin.

Está casada co director de cine Michel Hazanavicius.

## Filmografía parcial 
[miniatura|dereita|180px|Bérénice Bejo en [2007.]]
* *Destino de cabaleiro* (2001)
* *24 Hours in the Life of a Woman* (2002)
* *Dissonances* (2003)
* *Calvacade* (2005)
* *OSS 117: Cairo, Nest of Spies* (2006)
* *Modern Love* (2008)
* *The Artist* (2011)
* *Gozašte'' (2013)

## Notas 
## Véxase tamén
Alfonso Ortega

**Alfonso Ortega Casasnovas**, nado o 3 de agosto de 1930 en Ribadavia, é un adestrador galego de atletismo especializado en fondo.

## Traxectoria 
Profesor mercantil. Foi adestrador oficial da Real Federación Española de Atletismo nas Olimpíadas de México 1968, Múnic 1972 e Atlanta 1996.
Adestrou entre outros a Javier Álvarez Salgado e Julia Vaquero.
En 2010 o Consello Superior de Deportes concedeulle a medalla de prata ao mérito deportivo.

## Véxase tamén 
### Ligazóns externas 
* Ficha en Galegos.info
Francisco Pérez Durán

**Francisco Pérez Durán**, nado o 16 de setembro de 1961 en Priego (Córdoba) e finado o 29 de xuño de 2025, foi un futbolista español, que xogaba de defensa.

## Véxase tamén 
### Ligazóns externas 
* Datos do xogador en bdfutbol.com
Jordi Carreras Serrano

**Jordi Carreras Serrano**, nado en Sabadell (Barcelona) o 29 de decembro de 1959, é un exfutbolista español. Xogaba de defensa.

## Traxectoria 
Na tempada 1979–80 xogou no CE Sabadell de Segunda División, participando en 35 partidos. Na tempada 1980–81 foi contratado polo Deportivo da Coruña, permanecendo no club galego catro tempadas, nas que sumou 124 partidos e 4 goles.
Rexión de Antofagasta

**Antofagasta** é unha das 16 rexións do Chile. A súa capital é o porto de Antofagasta. A Rexión de Antofagasta está bañada polo oeste polo océano Pacífico, e ten fronteira polo leste con Bolivia e a Arxentina, polo norte coa rexión de Tarapacá e polo sur coa de Atacama.

## División administrativa da Rexión 
A Rexión de Antofagasta, para efectos de goberno e administración interior, divídese en 3 provincias:

Para fins de administración local, as provincias subdivídense en nove comunas.

## Véxase tamén
Isomerase

miniatura|dereita|A fosfoglicomutase é un exemplo de isomerase, que transforma a glicosa-1P no seu isómero glicosa-6P.
En bioquímica unha **isomerase** é un encima que cataliza a redistribución estrutural dunha molécula, orixinando outra que isómera da primeira. As isomerases catalizan reaccións do tipo:

:A &rarr; B

onde B é un isómero de A.

## Nomenclatura
Os nomes das isomerases están formados por *substrato + isomerase* (por exemplo, enoil CoA isomerase), ou por *substrato + tipo de isomerase* (por exemplo, fosfoglicomutase).

## Clasificación
As isomerases catalóganse como **EC 5** en canto ao número EC para a clasificación dos encimas. Subdivídense nas seguintes seis subclases:
*EC 5.1. Isomerases que catalizan racemizacións (racemases) e epimerizacións (epimerases).
*EC 5.2. Isomerases que catalizan a isomerización de isómeros xeométricos (isomerases cis-trans).
*EC 5.3. Inclúe as oxidorredutases intramoleculares.
*EC 5.4. Inclúe as transferases intramoleculares (mutases).
*EC 5.5. Inclúe as liases intramoleculares.
*EC 5.99. Inclúe outras isomerases, como as topoisomerases.

## Notas
* EC 5 Introduction do Departmento de Química do Queen Mary, Universidade de Londres.
*isomerase." Dorland's Medical Dictionary for Health Consumers. 2007. Saunders, an imprint of Elsevier, Inc 6 Nov. 2009 http://medical-dictionary.thefreedictionary.com/isomerase
*isomerase." Webster's New World College Dictionary. LoveToKnow, n.d. Web. 6 de novembro de 2009. http://www.yourdictionary.com/isomerase

## Véxase tamén
### Ligazóns externas
* GoPubMed: Top authors, journals, places publishing on Isomerases
Provincia de Krabi

**Krabi** é unha provincia de Tailandia. A súa capital é a cidade de Krabi.

## Distritos
A provincia está subdividida en 8 distritos (*amphoes*). Os distritos son á súa vez divididos en 53 comunas (*tambons*) e estas en 374 poboados (*moobans*).

esquerda|miniatura|250px|Distritos da provincia
Paul Bettany

**Paul Bettany**, nado o 27 de maio de 1971 en Londres, é un actor inglés. Traballando en gran variedade de filmes, foi nomeado ós premios BAFTA e Screen Actors Guild.

## Traxectoria 
Paul Bettany, fillo de Bettany e Anne Kettle, nado no barrio londiniense de Shepherd's Bush, no seo dunha familia de actores de teatro. Creceu na cidade de Hatfield, no condado de Hertfordshire, onde o seu pai daba clases nunha escola. Ten unha irmá máis vella chamada Sarah e tivo un irmán máis novo chamado Matthew que morreu dun accidente ós oito anos tras caer dende o teito dun edificio. Logo deste suceso, os seus pais diverciáronse e el mudouse a vivir só a Londres, onde foi músico nas rúas antes de iniciar os seus estudos no Drama Centre London en 1990.

## Vida privada 
Durante un tempo tivo problemas coas drogas o que o levou a ter diversos altercados en hoteis e avións, polos cales decidiu por fin a súa adicción. En *A Beautiful Mind* (2001) coñecería á que actualmente é a súa esposa a tamén actriz Jennifer Connelly, coa que casou o 1 de xaneiro de 2003 en Escocia, nunha cerimonia conformada polo seu círculo de amigos e familiares máis achegados. Tivo o seu primeiro fillo con Connelly en agosto dese mesmo ano, chamado Stellan, na honra ó seu amigo o actor Stellan Skarsgard. Ademais, é o padrasto de Kai, o fillo máis vello de Jennifer Connelly e motivo polo cal viven en Nova York. O 31 de maio de 2011 tiveron o seu segundo fillo: unha nena chamada Agnes Lark. Bettany, que foi criado coma católico, é actualmente ateo.

## Filmografía 
## Véxase tamén 
### Ligazóns externas 
*Ficha na IMDb
Enlace fosfodiéster

miniatura|200px|Dous enlaces fosfodiéster (PO43-) entre tres nucleótidos (T-A-A).

[miniatura|250px|Enlace fosfodiéster (frechas) nun [fosfolípido.]]

Un **enlace fosfodiéster** é un tipo de enlace covalente que se establece entre un grupo fosfato (H3PO4) e dous grupos hidroxilo (-OH) de dúas moléculas distintas, de modo que se orixinan dous enlaces éster, e as dúas moléculas quedan unidas por medio do fosfato. É un enlace típico dos ácidos nucleicos. Os enlaces fosfodiéster son esenciais para a vida, porque son os responsables da formación do esqueleto pentosa-fosfato das cadeas do ADN e ARN. Estes enlaces tamén están presentes nos fosfolípidos, moléculas que son os principais constituíntes das bicapas lipídicas de todas as membranas celulares.

Tanto no ADN coma no ARN, o enlace fosfodiéster é o vínculo entre cada dous nucleótidos. Neles reacciona o -OH do carbono 3' do azucre (ribosa ou desoxirribosa) cun fosfato á súa vez unido por enlace éster ao carbono 5' do azucre doutro nucleótido. Os grupos fosfato do enlace fosfodiéster teñen unha forte carga negativa na célula. Isto débese a que os grupos fosfato teñen unha pKa próxima a 0, polo que a súa carga é negativa a pH 7. A repulsión entre estas cargas negativas obriga aos fosfatos a posicionarse nos lados opostos das dúas cadeas do ADN, e esta carga está neutralizada polas proteínas histonas, ións metálicos e poliaminas.

Para que os enlaces fosfodiéster se formen e os nucleótidos se unan hai que ceder enerxía. Xeralmente se unen os nucleósidos trifosfato. O nucleósido trifosfato perde dous dos seus fosfatos en forma de pirofosfato e a enerxía liberada utilízase para establecer o enlace con outro nucleótido, proceso catalizado encimaticamente por encimas como a ADN polimerase, ARN polimerase ou ADN ligase.

A hidrólise dos enlaces fosfodiéster pode ser catalizada pola acción das fosfodiesterases, que xogan un papel importante na reparación das secuencias de ADN.

## Bibliografía
*Essential Cell Biology: An Introduction to the Molecular Biology of the Cell; Por Bruce Alberts; Edición de Taylor & Francis, 1998; ISBN 0815320450
*Merriam-Webster's Medical Dictionary
Adrián Gallego Arias

**Adrián Gallego Arias**, nado en Lleida o 9 de abril de 1990, é un futbolista español. Xoga de defensa.

## Véxase tamén 
### Ligazóns externas 
* Datos do xogador en bdfutbol.com
* Datos do xogador en ceroacero.es
Provincia de Chiang Mai

**Chiang Mai** (en tai: ) é unha provincia (*changwat*) do Norte da Tailandia, a segunda provincia máis grande. A súa capital é a cidade de Chiang Mai.

As provincias tailandesas coas que limita son, empezando polo nordeste e seguindo o sentido das agullas do reloxo: Chiang Rai, Lampang, Lamphun, Tak, e Mae Hong Son. Polo norte limita con Shan, de Birmania.

## Xeografía 
Chiang Mai atópase a uns 700&nbsp;km de Bangkok, situada na cunca do río Mae Ping e a uns 300 msnm. Rodeada de cadeas montañosas, cobre unha área de aproximadamente 20.107&nbsp;km². Está cuberta de montañas, principalmente seguindo a dirección sur a norte. O río Ping, un dos maiores tributarios do río Chao Phraya, nace nos Montes Chiang Dao. A montaña máis alta de Tailandia, o Doi Inthanon, de 2.565 metros de alto, áchase na provincia. Na provincia tamén se poden atopar varios parques nacionais: Doi Inthanon, Doi Suthep-Pui, Mae Ping, Sri Lanna, Huay Nam Dang, Mae Phang, Chiang Dao.

O terreo montañoso é principalmente xungla, que está chea de flora e fauna salvaxes, como tamén de tribos propios do lugar.

## Historia
miniatura|300px|esquerda|Pratat Doi Suthep, un temple en Chiang Mai
A cidade de Chiang Mai foi capital do Reino Lanna tras o seu nacemento en 1296, contemporáneo ao establecemento do Reino Sukhothai. Desde aquelas, Chiang Mai non só foi a capital do Reino Lanna, senón que era tamén centro cultural e do budismo da Tailandia Setentrional, construíndo o rei Meng Rai innumerables tempos.

En 1599 o reino perdía a súa independencia e pasou a formar parte do Reino Ayutthaya, finalizando a dinastía fundada polo Rei Meng Rai 300 anos antes. Os birmanos tiveron moita influencia na arquitectura do lugar, a cal aínda se pode apreciar actualmente. A finais do século XVIII os birmanos foron totalmente botados polo rei Taksin.

En 1932 a provincia Chiang Mai tornouse subdivisión de Tailandia cando se abandonou a unidade administrativa *Monthon Phayap*, que emulaba o Reino Lanna.

## Demografía
dereita|220px|miniatura|Tribe Girls
O 13.4% da poboación pertence ás Xentes dos Outeiros (tribos dos altos) como son os hmong, yao, lahu, lisu, akha e karen.

## Símbolos
miniatura|Selo provincial
O selo da provincia mostra un elefante branco sobre un pavillón de cristal. O elefante é un símbolo real de Tailandia, e represéntase como lembranza da ofrenda dun elefante branco do Rei Rama II ao gobernador de Chiang Mai. O pavillón simboliza a importancia do budismo na rexión, especialmente cando en 1477 as ensinanzas de Buda, o Tripitaka, foron revisadas.

A árbore e flor da provincia é a *Butea monosperma*. O lema da provincia é: *Á sombra do monte Doi Suthep, bendito de arroz, costumes e tradicións, fermosas flores silvestres, magnífico Nakhon Phing*'*.

## Distritos 
A provincia está subdividida en 22 distritos (*amphoes*) e 2 subdistritos (*king amphoes*). Os distritos e subdistritos son á súa vez divididos en 204 comunas (*tambons*) e estas en 1915 poboados (*moobans'').

esquerda|miniatura|250px|Distritos da provincia.
José Manuel González Gómez

**José Manuel González Gómez**, nado en Arteixo o 17 de abril de 1991, é un futbolista galego, que xoga de defensa no Covadonga, da Primeira Galicia.

## Palmarés 
;Somozas
* **Terceira División (1):** 2013/14.

;Montañeros
* **Primeira Galicia (1):** 2017/18.

## Véxase tamén 
### Ligazóns externas 
* Datos do xogador en deportivo-la-coruna.com 
* José Manuel en A Temporada do Fútbol Galego
Provincia de Amnat Charoen

**Amnat Charoen** (en ) é unha provincia do Nordeste da Tailandia. A súa capital é a cidade de Amnat Charoen.

Limita coas provincias tailandesas de (empezando polo sur e seguindo o sentido das agullas do reloxo) Ubon Ratchathani, Yasothon e Mukdahan. Polo leste linda con Salavan, provincia de Laos.

## Xeografía
A provincia áchase no val do Mekong. Na estación seca, de febreiro a maio, a auga do río Mekong descende e aparecen insuas polo medio tales como Kaeng Tanglang, en Si Sombun, cerca de Amphoe Chanuman, ou Kaeng Hin Khan, en Ban Hin Khan, 30 quilómetros ao sur de Amphoe Chanuman. Outros ríos importantes da provincia son o Lam Sae Bok e o Lam Sae Bai.

O Parque Nacional de Phu Sa Dok Bua áchase parcialmente nesta provincia, que tamén ocupa áreas das provincias Mukdahan e Yasothon.

## Historia
Amnat Charoen obtivo o status de cidade durante o reinado de Rama III. Foi primeiramente administrada por Nakhon Khemarat, e logo por Ubon Ratchathani. Tornouse en provincia o 12 de xaneiro de 1993, desprendéndose da Provincia Ubon Ratchathani. É das provincias máis novas da Tailanda, canda Nong Bua Lam Phu e Sa Kaeo.

## Distritos 
esquerda|miniatura|250px|Distritos da provincia

A provincia está subdividida en 7 distritos (*amphoes*). Os distritos son á súa vez divididos en 56 comunas (*tambons*) e estas en 653 poboados (*moobans*).

# Amnat Charoen
# Chanuman
# Pathum Ratchawongsa
# Phana
# Senangkhanikhom
# Hua Taphan
# Lue Amnat

## Símbolos provinciais 
No centro do selo provincial amósase unha imaxe de Buda chamada *Phra Mongkol Ming Muang*, que tamén é coñecida como *Phra Yai* (Gran Buda). Esta estatua de 20 metros de alto atópase no parque Buddha Utthayan, situado xusto ao norte da cidade de Amnat Charoen.

A árbore provincial é a *Hopea ferrea*

## Véxase tamén
*Páxina da Provincia
David García Romero

**David García Romero**, nado na Coruña o 9 de febreiro de 1991, é un futbolista galego. Xoga de centrocampista no Arzúa, da Terceira División RFEF.

## Véxase tamén 
### Ligazóns externas 
* Datos do xogador en futbolme.com 
* David García en A Temporada do Fútbol Galego
Legion

***Legion*** é un filme estadounidense de terror dirixido por Scott Charles Stewart que se estreou no 2010.

## Sinopse 
Deus perdeu a fe no ser humano, así que decidiu enviar á súa lexión de anxos á Terra para exterminar a raza humana por segunda vez na Historia. A única esperanza recae sobre un grupo de rebeldes agochados na metade do deserto que recibirán a axuda do Arcanxo Miguel (Paul Bettany).

## Personaxes 
* Paul Bettany como Arcanxo Miguel
* Tyrese Gibson como Kyle Williams
* Charles S. Dutton como Percy Walker
* Dennis Quaid como Bob Hanson
* Adrianne Palicki como Charlie
* Lucas Black como Jeep Hanson
* Kate Walsh como Sandra Anderson
* Kevin Durandcomo Arcanxo Gabriel
* Willa Holland como Audrey Anderson
* Jon Tenney como Howard Anderson
* Doug Jones como O home dos xeados posuído
* Jeanette Miller como Gladys Foster

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffnity 
* Web Oficial
Andrés Cáceres

**Andrés Avelino Cáceres Dorregaray**, nado na Ayacucho o 10 de novembro de 1836, e morto en Lima o 10 de outubro de 1923, foi un militar e político peruano.

Heroe e Mariscal do Exército Peruano, que loitou durante a Campaña da Breña, na Guerra do Pacífico.

Segundo Goberno (1884-1895), que durou até o seu derrocamento como presidente.

## Traxectoria 
### Infancia e xuventude 
Naceu na cidade de Ayacucho, o 10 de xuño de 1836. Fillo de Domingo Cáceres y Oré e de Justa Dorregaray Cueva, cursou estudos escolares no Centro Escolar na súa cidade natal.

### Carreira militar 
* Campaña da Breña
* Guerra do Pacífico
Provincia de Ang Thong

**Ang Thong** (en ) é unha provincia da Tailandia. A súa capital é a cidade de Ang Thong.

Limita coas provincias tailandesas de, empezando polo norte e seguindo o sentido das agullas do reloxo, Sing Buri, Lopburi, Ayutthaya e Suphanburi.

## Xeografía 
É un territorio chairego, atravesado polo río Chao Phraya e o Noi. Carece de montañas e bosques, e consiste principalmente en terras agrícolas. Os dous ríos, xunto con múltiples canles (khlongs), proporcionan suficiente auga para o cultivo do arroz.

## Historia 
Ang Thong foi historicamente coñecida como *Wiset Chai Chan*, achantada na ribeira do río Noi. Formouse unha importante cidade fronteiriza no reino de Ayutthaya durante as guerras con Birmania, xa que o río Noi río servía como obstáculo natural para o avance de tropas.

Durante o reinado de Taksin, despois da caída de Ayutthaya, a principal cidade da provincia traladouse á beira do río Chao Phraya, e denominouse Ang Thong (*Cunca de ouro*) pola cor do arroz que se cultiva na zona.

## Símbolos provinciais 
dereita|miniatura|Selo provincial.
O emblema provincial amosa algunhas espigas douradas de arroz nunha cunca de auga. Simboliza a fertilidade da provincia como un dos principais produtores deste alimento. A árbore provincial é a *Diospyros malabarica*.

## Distritos 
esquerda|miniatura|250px|Distritos da provincia.
A provincia está subdividida en 7 distritos (*amphoes*). Os distritos son á súa vez divididos en 81 comunas (*tambons*) e estas en 513 poboados (*moobans*).

# Ang Thong
# Chaiyo
# Pa Mok
# Pho Tong
# Sawaeng Ha
# Wiset Chai Cahn
# Samko
Provincia de Buriram

**Buri Ram** (en ; en khmer: Borei Rom) é unha provincia da Tailandia, na rexión de Isan. A súa capital é a cidade de Buri Ram.

## Xeografía 
Buriram está situado no extremo sur da Meseta de Khorat, que conta con varios volcáns extinguidos na súa xeografía. O clima é tropical monzónico, con temperaturas estivais arredor dos 37&nbsp;°C e invernais nocturnas arredor do 8&nbsp;°C. Limita, no sentido das agullas do reloxo, comezando polo oeste, coas provincias de Sa Kaeo, Nakhon Ratchasima, Khon Kaen, Maha Sarakham e Surin. Ao sur atópase con Camboxa, coa provincia Oddar Mean Chey.

## Historia 
Hai case uns mil anos, a actual zona de Buri Ram estaba baixo control do Imperio Khmer, conservándose moitas ruínas da época. O maior número delas atópanse na zona do Parque histórico de Phanom Rung. Case non se teñen noticias desta zona de antes da fundación de Bangkok. A principios do século XIX, a cidade que orixinalmente se chamada *Pae Muang*, pasou a denominarse *Buri Ram*. Despois da reforma administrativa de finais do século XIX, *Buri Ram* incorporouse a Tailandia como unha provincia.

## Símbolos 
miniatura|esquerda|Selo provincial
O emblema provincial representa o castelo de arenito do parque Phanom Rung, un santuario hindú na honra de Shivá. O monumento usouse desde o século IX até o século XII, cando o Imperio Khmer caeu baixo o Reino de Ayutthaya.

A flor símbolo da provincia é a *Cochlospermum regium*, e a árbore provincial é a *Cassia grandis*. O lema provincial é: "*A cidade de santuarios de pedra arenito, terra de volcáns, fermosa seda e rica cultura*".

## Distritos 
dereita|miniatura|250px|Distritos da provincia.
A provincia está subdividida en 21 distritos (*amphoes*) e 2 subdistritos (*king amphoes*). Os distritos e subdistritos están á súa vez divididos en 189 comunas (*tambons*), e estas, en 2212 poboados (*moobans*).
Joaquín Arcega

**Joaquín Arcega Aperte**, nado o 25 de abril de 1968 en Zaragoza, é un ex xogador profesional de baloncesto español formado na canteira do CB Zaragoza. Cunha estatura de 1,93 metros xogaba na posición de base. É irmán de Fernando e Pepe Arcega, xogadores de ampla carreira no CAI Zaragoza e internacionais por España. Foi un dos xogadores pioneiros en saír fóra de España, coa apertura de fronteiras da Lei Bosman, xogando durante varias tempadas en Portugal, onde conseguiu gañar a Liga e a Copa. O seu fillo, J. J. Arcega-Whiteside é xogador de fútbol americano na NFL.

## Traxectoria 
* 20px|border|España Caja Bilbao (ACB, 1988–1989)
* 20px|border|España Ramsés Train Zaragoza (2ª división, 1989–1990)
* 20px|border|Galicia Basketmar Coruña (1ª división, 1991–1992)
* 20px|border|Galicia Dyc Breogán (ACB, 1992–1993)
* 20px|border|Andorra Festina Andorra (ACB, 1993−1995)
* 20px|border|España  Guadalajara (EBA, 1995)
* 20px|border|España Gijón Baloncesto (ACB, 1995−1996)
* 20px|border|España Helios Zaragoza (EBA, 1996−1997)
* 20px|border|Portugal Estrelas da Avenida (LPB, 1997−1999)
* 20px|border|Portugal Oliveirense (LPB, 1999−2000)
* 20px|border|Portugal SL Benfica (LPB, 2000−2002)
* 20px|border|Portugal CF Belenenses (LPB, 2002)
* 20px|border|Galicia Ulla Oil Rosalia (LEB, 2003)
* 20px|border|Portugal Seixal FC (LPB, 2003)

## Títulos 
* Liga de Portugal (LPB) (1998)
* Copa de Portugal (1998)
* MVP da final da LPB (1998)
* All-Star LPB (1999, 2000)

## Véxase tamén 
### Ligazóns externas 
*Perfil en acb.com
Provincia de Chachoengsao

**Chachoengsao** (en ) é unha das setenta e seis provincias que conforman a organización territorial de Tailandia, localizada na Rexión Central. A súa capital é a cidade de Chachoengsao.

## Xeografía 
Na parte oeste da provincia, río abaixo, atópase a chaira do río Bang Pa Kong, que se emprega profusamente para o cultivo de arroz. Cara ao leste o terreo é máis accidentado, cunha altura media de máis de 100 metros sobre o nivel do mar.
Limita coas provincias tailandesas de, empezando polo norte e seguindo o sentido dos agullas do reloxo: Prachin Buri, Sa Kaeo, Chanthaburi, Chon Buri, Samut Prakan, Bangkok, Pathum Thani e Nakhon Nayok. Tamén ten unha pequena porción de límite no Golfo de Tailandia.

## Símbolos
miniatura|esquerda|Selo provincial
O selo provincial mostra a fachada principal do templo de Sothornvararamvoraviharn. Nesta fachada atópase a estatua de Buda máis importante da provincia, denominada *Luang Por Buddha Sothorn*.

A árbore da provincia é a *Peltophorum dasyrachis*, asignada pola raíña Sirikit no 50º aniversario da coroación do Rei Rama IX no 2000. A flor da provincia é a *Peltophorum pterocarpum*.

O lema provincial é: "*O abundante río Bang Pakong, a sagrada imaxe de Buda de Luangpho Sothon, Phraya Si Sunthon o erudito da lingua tailandesa, e o inmaculado bosque de Ang Rue Nai*".

## Distritos 
dereita|miniatura|250px|Distritos da provincia.
A provincia está subdividida en 10 distritos (*amphoes*) e 1 subdistrito (*king amphoe*). Os distritos e o subdistrito son divididos á súa vez en 93 comunas (*tambons*) e estas, en 859 poboados (*moobans*).
Provincia de Chanthaburi

**Chanthaburi** (en ) é unha provincia do leste da Tailandia. A súa capital é a cidade de Chanthaburi.

Limita coas provincias tailandesas de Trat, Rayong, Chonburi, Chachoengsao e Sa Kaeo; ao leste ten fronteira con Camboxa coas provincias Battambang e Pailin e ao suroeste ten o golfo de Tailandia. Etimoloxicamente o nome provén do sánscrito *chandra* (lúa) e *puri* (cidade), significando a *Cidade da lúa*.

## Xeografía
Se ben a zona sur da provincia está situada na costa do Golfo de Tailandia e está constituída por chairas aluviais costeiras, o interior da provincia é bastante montañoso. Nas montañas Cardamom no norte chégase á maior altitude da provincia, 1.556 metros de altura pico Soi Dao Nua. O principal río é o Chantaburi.

Xunto coa veciña provincia Trat, Chanthaburi é un centro tailandés na extracción de pedras preciosas, especialmente rubís e zafiros. As froitas tropicais tamén constitúen un produto importante da provincia.

## Historia
Tras a crise de Paknam en 1893, tropas coloniais francesas ocuparon Chanthaburi, regresando en 1905, cando Tailandia abandonou a propiedade da parte occidental de Camboxa. Unha minoría significativa dos habitantes son vietnamitas, que chegaron principalmente en tres momentos históricos: o primeiro tivo lugar no século XIX durante a persecución contra os católicos na Cochinchina e a conseguinte intervención franco-española; o segundo produciuse entre os anos 1920 a 1940, cando os vietnamitas fuxían da Indochina Francesa, e o terceiro foi despois da vitoria comunista no Vietnam en 1975. Tanta presenza de fuxidos católicos levou a que en 1944 se estabelecera a Diocese de Chanthaburi na capital.

## Símbolos
miniatura|esquerda|Selo provincial.
O emblema provincial representa a lúa rodeada dunha aura. No interior do disco da lúa atópase un coello (na tradición tailandesa as áreas escuras da Lúa represéntanse coa forma deste animal). O selo simboliza a paz e a tranquilidade da provincia. A lúa tamén se encontra no nome da provincia: *Cidade da Lúa*. A bandeira tamén mostra no centro un coello branco sobre a lúa en ton marelo. O fondo da bandeira é de cor vermella, co nome da provincia escrito en amarelo. A árbore provincial é a *diospyros decandra*, e a flor unha orquídea.

## Distritos 
dereita|miniatura|250px|Distritos da provincia.
A provincia está subdividida en 9 distritos (*amphoes*) e 1 subdistrito (*king amphoe*). Os distritos e o subdistrito son á súa vez divididos en 76 comunas (*tambons*) e estas en 690 poboados (*moobans*).
(*muban*).
Provincia de Chiang Rai

**Chiang Rai** é unha provincia da Tailandia. A súa capital é a cidade de Chiang Rai.

## Distritos 
A provincia está subdividida en 16 distritos (*amphoes*) e 2 subdistritos (*king amphoes*). Os distritos e subdistritos subdivídense á súa vez en 124 comunas (*tambons*), e estas en 1510 poboados (*moobans*).
(*muban*).

esquerda|miniatura|250px|Distritos da provincia.